als_Latn dik_Latn sag_Latn
Nënkryetari i Lëvizjes Socialiste për Integrim, Luan Rama, ka publikuar një status në Facebook të cilin e hap me fjalinë se nuk ka asnjë problem mes PD-së dhe LSI-së.
Sipas Ramës mes militantëve dhe simpatizantëve të dy forcave politike nuk ka asnjë problem, por është një betejë e stisur nga kreu i PD-së, Basha, për t’i bindur të vetët për luftë kundër LSI-së pasi braktisi parimet dhe kredot e opozitës me marrëveshjen që bëri me Ramën.
‘Lul Basha po rreket t’jua mbushë mendjen të vetëve që të harrojnë se çfarë i ka ndodhur në orët e natës së vetmisë, pas së cilës i braktisi parimet dhe kredot e opozitës, e t’i bindë “për luftë kundër LSI-së!”. Në këtë mënyrë, ai shpreson të evitojë luftën e te vetëve për tradhtinë që ju bëri, për listat jo përfaqësuese e përjashtimin e shumë personaliteteve të PD-së, për faktin që u “peshkua” për disa tender-drejtori e të tjera e të tjera.’
Më tej në statusin e tij Rama thekson faktin se lufta e vërtetë e LSI-së është ndaj oligarkisë, ndërsa e konsideron Bashën që e ka stisur konfliktin PD-LSI me një Don Kishot që lufton me mullinjtë e erës.
als_Latn als_Latn als_Latn als_Latn